Magyar felirat: Brigi (brigichan@hotmail.com)
A hold szerelmesei ~ 7. rész ~
Noha egykor a király asszonyának szántak,
mostanra nem vagy más, mint egy egyszerű udvarhölgy.
Igen, tudom.
Mindent megteszek, hogy gyorsan beilleszkedjek.
Tudod, hogyan kell teát felszolgálni?
Tudod, hogyan különböztetjük meg a gyógyfüveket, vagy festjük ki egy nő arcát?
Ebben vagyok a legjobb!
Okleveles kozmetikus vagyok, és tudom, hogyan kell kisminkelni valakit.
A saját sminkemet is képes vagyok önállóan kikeverni.
Azt hiszem, nagyon is illik majd hozzám ez a hely.
Ugye tudsz írni és olvasni?
Nem...
Tényleg nem tudsz?
Fenséged még mindig itt van?
Kíváncsivá tett ez a hely.
Azt hiszem, jól elboldogulok majd itt.
Mind olyasmivel foglalkoznak, amiben nagyon jó vagyok.
Egyébként tudta, hogy jó sminkes vagyok?
Nem tudta, ugye?
Na mindegy, mostantól a palotában fogok élni, ezért látogasson meg gyakran!
Ó, majd elfelejtettem!
Nagyon meglepte, amit tettem, ugye?
Még meg sem tudtam köszönni a történteket.
Mégis... megkönnyebbülés, hogy nem kellett feleségül mennem a királyhoz, nem gondolj-...?
Meghalhattál volna!
Ha csak egy kicsit is mélyebb a vágás, meghaltál volna!
De nem haltam meg...
Belegondoltál abba, milyen egy sebhellyel a testeden élni az életedet?
Örülsz, hogy szolgálólány lehetsz?
Lehet, hogy soha többé nem hagyhatod el a palotát!
És még kíváncsi vagy?
Miért volt erre szükség?
Miért nem mentél inkább férjhez a királyhoz?
Nem tudom! Egyszerűen nem tudom!
„Ha végképp tehetetlen leszel, csak hunyd le a szemed, és lépj be a király hálószobájába!”
Ezt mondogattam magamnak...
De képtelen voltam rá!
Rajtam kívül senki sem menthetett meg.
Ez járt a fejemben, és ezért tettem mindezt.
Amint tisztán láttam...
Ez történt.
Ostoba leány...
Ne csinálj ilyet még egyszer!
Azt nem bocsátom meg neked!
Mi ez a hely?
A tó neve Dongdzsi.
A palotából innen látni először a napfelkeltét.
Miféle hely a palota?
Olyan hely, ahová nagyon nehéz bekerülni, és amit még nehezebb elhagyni.
A vesztedet okozhatja, ha megbízol valakiben.
Akkor maradhatsz életben, ha éber maradsz, és nem bízol meg azokban, akik a legközelebb állnak hozzád.
Ez egy ilyen hely.
Nos... akkor úgy tűnik, ön se ismer itt mindent.
Itt mindenki egyedül van.
Ezt az egyet biztosan tudom.
Én nem vagyok egyedül, szóval nincs baj.
Nem vagy egyedül?
Fenséged itt van velem. Már hogy lennék egyedül?
Ha ilyen meggondolatlanul fogsz viselkedni, bajba fogsz keveredni.
Itt mindenki ugyanolyan ember, mint bárki más.
Szóval ki fogom bírni.
Úgy tűnik...
Most, hogy egy ilyen lármás lányka költözött ide, azt hiszem, nem lesz unalmas az élet a palotában.
- Bátyám... - Igen?
Édesanyánk családja hamarosan újra megszervez neked egy esküvőt valakivel.
Egy politikai célú házasság éppen elég volt...
Akkor talán haljunk meg mind?
Vagy hajítson ki minket innen Yu királyné csuncsoni klánja, mint korábban,
és költözzünk minél távolabb, egyre északabbra és északabbra?
Yeonhwa, én ezt az egészet már magam mögött hagytam.
Anyánk is.
Neked is el kellene már felejtened!
Nézd csak meg a 3. herceget!
Park Gyeongyu miniszter lányát vette feleségül.
Az egész csupán egy trón iránti törekvés azért, mert a kései Pekcse egykori hatalmát tartja a kezében.
Ha a csuncsoni Yu-klán elmozdítja a helyéről a trónörököst, és magához ragadja a hatalmat,
nyilvánvaló, hogy háborúval kell szembenéznünk.
Mindannyian meghalunk, vagy elüldöznek majd minket!
De felejtsek el mindent?
Mégis hogyan?
Na és veled mi lesz?
Úgy hittem, érzel valamit a 4. herceg iránt.
Bárki legyen is majd az, aki megnyitja számunkra az utat a trón felé,
el fogja nyerni a szívem, akár a 4. herceg lesz az, akár más.
Előre megszervezett esküvő vagy szolgasors várjon is rám,
olyan házasságot nem vállalok, mely téged nem segít a későbbiekben.
Yeonhwa...
Nem tudnál... megbékélni a helyzettel?
Csak egy módon élhetek békés életet.
Ha belőled király lesz.
A betegségem miatt megint elmulasztottam a reggeli tanácskozást.
Bizonyára sokan követelik, hogy vegyék el tőlem a trónörökösi címet.
Mindenkinek megvan a maga betegsége.
Kérem, emiatt ne eméssze magát!
Ezzel a betegséggel úgy érzem, csak teher vagyok mások számára,
egy jogosulatlanul birtokolt címmel, mint aki mohón vágyik a trónra.
Hiszen már mondtam önnek!
Fenséged a király csillaga alatt született!
Miért akarnám átverni Korjo népét ilyesmivel?
Ezért kérem, csak összpontosítson a gyógyulásra!
Főtábornok.
Jól van, pihenj!
- Hogy vagytok? - Jól.
Jól van! Helyes!
Igen, ez a látvány aztán kedvemre való!
Nem voltál hajlandó azt az apádnak adni.
Hogy lehetsz ennyire makacs?
Ezt valaki másnak szántam...
Minden jó és finom holmi az apádat illetné meg!
Felség, hűséges alattvalója, Park Sukyeong megérkezett.
Hát ideért, főtábornok.
Meg kellett volna mosakodnom, mielőtt jöttem... Bocsásson meg, felség!
Nem tudott a fővárosba jönni, és még a tanulásra szoruló fiamat is az ön gondjaira bíztam.
Sajnálom, hogy így történt.
A 4. herceg nagyon tehetséges, ezért örültem, hogy harcművészetekre taníthattam őt.
Ha nem lenne az a sebhely az arcán, akár trónörökösnek is alkalmas lenne.
Akkor ezzel azt akarja mondani, hogy a trónörökös harci képességei nem megfelelőek?
Mu herceg túlságosan gyöngéd természetű ahhoz képest, milyen erősek az öklei.
Kíváncsi vagyok, mennyit kellett küzdenie a palota politikai közegében.
Azt hiszem, nem való számára a csatatér.
Mégis számos dolog van, amit a palotában élve el kell sajátítania az embernek.
Valóban? Például?
Némi tapintatosság és józan ész!
Akkor ez az, amint So herceg itt tanul most?
Tapintatosságot és józan észt?
- Ejnye, milyen ostoba... - Menjen!
Mu bátyám, legutóbb egy lovat kaptam tőled! Ezúttal mivel lepsz meg?
Csak próbálj nyerni!
Bármit megkapsz, amit csak szeretnél!
Megígérted!
Akkor hát támadj, Jeong!
Egy dolog biztos! Ma jól elverlek!
Ma nem veszíthetek!
Jeong, ne ilyen erősen!
- Előre, fivéreim! - Egy pillanat! Várjatok!
Harmadszor, a víz tükrére helyezett a tárgyakat...
Nocsak, ezt nézze meg!
Úgy hallottam, hogy mostanában a könyveket bújja,
ahelyett, hogy a harcművészeteket gyakorolná.
Azt hiszem, öntől épp eleget tanultam, tábornok.
Most az elmémet kell megtöltenem tudással.
Volt, hogy egy nap több embert is megölt, és a holttesteiket pedig elégette.
Megérdemelték a halált.
Úgy tűnik, amióta itt van, számos könyvet elolvasott...
Most már azt is meg tudja ítélni, ki érdemli meg a halált, és ki nem...
Nem számít, hogy az ember hányszor hal meg és születik újjá,
egyszer mindenképpen meg kell fizetnie azért, amit tett.
Ön tanított meg arra, hogyan kell embert ölni.
Csak azért tettem, hogy legyen mivel megvédelmeznie másokat.
Megakadályoztam vele egy viszályt a királyi családon belül, így tulajdonképppen az országot védtem meg.
Mi a valódi oka annak, hogy Szongakban akar élni?
Ha most visszamegy Sindzsuba, képes lenne irányítani az ottani családot.
Én is a király fia vagyok.
Tudnom kellene, hogyan is él a királyi család.
És hogy mit jelenthet királynak lenni, ha már az anyám és a fivéreim ennyire áhítoznak a trónért.
Szóval vissza fog térni, amint befejezte a megfigyelésüket?
Szükséges volna visszamennem?
Egyetlen herceg van, aki Szongakban maradhat.
Az, amelyik a trónt fogja elfoglalni.
Kérem, jól gondolja ezt át!
Mi a valódi oka annak, hogy Szongakban akar élni?
Fáj még a feje, felség?
Kicsit jobban érzem magam, hogy ittam egy kis krizantém teát.
De még mindig érezni.
10 nap is eltelt már, de még mindig fáj.
Azt hiszem, felesleges reménykednem, hogy elmúlik.
Teszek még gyógyfüveket a tasakba.
A krizantémnál semmi sem jobb a fejfájásra.
Köszönöm.
Te hogy érzed magad, Su?
Jól beilleszkedtél?
Nemes kisasszonyként most a palotában kell szolgálnod. Biztos nem könnyű. Ugye?
Nem nehéz! Jól elboldogulok.
Ó, és ha tetszettek a szappanok, amiket legutóbb készítettem felségednek, csinálhatok még!
Az arcát is kifesthetem.
Azt hiszem, a festék az arcán kicsit elmosódott...
Még nem állsz készen arra, hogy itt segédkezz!
Ne lábatlankodj itt, hanem menj ki!
Igenis...
Ha jobban belegondolok, ideillik ez a lány.
Nagyon jó szappanokat készített nekem.
Figyelni fogom, hogy dolgozik.
Ön egyébként hogy van?
Yu királyé még mindig olyan hűvösen bánik önnel?
Nem bánkódom miatta. Kérem, ne aggódjon emiatt!
Az ön gyomorgörcsei olyanok, akár az én fejfájásaim.
Ezért is hoztam most ezt szóba.
Mindkettőnket egyforma okok miatt gyötör éles fájdalom. Legalább ennyit tegyen meg magáért!
Hagynia kellene, hogy az orvos megvizsgálja!
Tudom, hogy a palota orvosa csak a királyi család tagjait szolgálhatja, de ha önről van szó...
Hálás vagyok a figyelmességéért.
Jeget! Jeget! Jeget!
Úgy érzem, bogarak másznak a bőröm alatt!
Jeget! Hozzanak jeget!
Jeget! Jeget!
Jeget!
Orvost! Hívják az orvost!
Szét akar szakadni a testem!
Bogarak másznak a testemen!
Ez atópiás ekcémának néz ki...
~ öröklés útján szerzett, gyulladásos bőrbetegség ~
Ne, azt nem teheti!
- Ne csinálja! - Félre!
Nem használhat hideg vizet!
Ugyan mit tudsz te?
Ha babot eszik, vagy hideg ételt, csak még jobban viszket, nem igaz?
Valamint akkor, ha fáradt vagy izzadt!
Nem bír betakarózni tőle!
Honnan tudod mindezt?
Kérem, bízzon bennem!
Használjon meleg vizet a mosakodásra!
A hideg víztől csak még jobban fog viszketni!
Tartanak itt esetleg hűsítő gyógyfüveket?
Aloét, zöld teát... ó, és borsmentát!
Először gondoskodjunk a megfelelő vízhőmérsékletről!
A borsmenta levele enyhíti majd a viszketést.
Mégis mit művelsz te itt?
Mindenki kifelé!
Kifelé!
Az édesanyám ugyanilyen betegségben szenvedett, ezért sok tapasztalatom van már ebben!
Ha beül egy kádba...
Semmi keresnivalód itt!
Oh udvarhölgy...
Fenség! Jól van?
Kérem, vegyen mély lélegzetet, és nyugodjon meg!
Nyugodjon meg!
„Teáskönyv”.
~ Lu Jü (733-804): kínai tudós, írodalmár, a világ első teázással kapcsolatos könyvének írója ~
Ezt a Tang-dinasztia híres gyógyítója, Lu Yu írta.
„A gyógyszertan új, javított nagykönyve”.
Ez egy orvosi könyv, melyben több mint 100 gyógymód leírása szerepel.
„A gyógyszertan kiegészítő kötete”.
~ Csen Cangcsi: híres, 8. században élt kínai gyógyító ~
Ebben a könyvben pedig a Tang-dinasztia gyógyítója, Chin Jangi jegyezte le a gyógynövényeket.
Abban segít, hogyan alkalmazzuk a gyógyfüveket.
Ha ezeket elolvastad volna, nem követted volna el a mai hibát.
Hogy merted megérinteni a trónörökös testét?
Nagyon szenvedett!
Tudtam, hogyan segíthetek rajta, nem nézhettem csak úgy tétlenül!
Honnan tudtad, hogy a borsmenta levelei segítenek enyhíteni a bőr viszketését?
Írástudatlan vagy, így sehol sem olvashattad.
Az édesanyám ugyanilyen betegségben szenved, ezért láttam, hogy ő milyen kezelést használ.
Soha nem beszélhetsz senkinek a trónörökös betegségéről!
Ha mégis megteszed, nem éred meg a másnapot!
Megértetted?
Igen...
Igyatok csak!
Igyatok!
Ezt is!
A fenébe...
Nem akarom ezt csinálni!
Mi vagyok én? Málhás szamár?
Azt hittem, a nemesekkel még akkor is másképp bánnak, ha azok udvarhölgyek.
Ez tényleg nagyon más, mint amilyennek gondoltam...
- Meneküljek el? - Meg akarsz szökni?
Mit gondolsz, ebben a birodalomban mégis hol tudnál elrejtőzni a király elől?
Ki... ki mondta, hogy tényleg el akarok szökni innen?
Csupán azt mondtam, nem volna rossz ötlet.
A Damiwon udvarhölgye vagy, mégis úgy viselkedsz, akár egy udvari miniszter.
Nem a kezed jár, hanem mindig csak gondolkozol.
Bárhogy is nézem, ez a hely nem nekem való.
Senki sem veszi észre, miben vagyok tehetséges!
Tele vagyok jó képésségekkel!
Megmutattad már valaha valakinek, mire vagy képes?
A trónörökös esetében is mindent jól mondtam, mégis...!
Na mindegy, az embernek egy jó főnökre is szüksége van, ha azt akarja, hogy a munkahelyén elismerjék.
Ezúttal ez nem fog menni...
Csak nem szereztél tudomást a trónörökös betegségéről?
Hogyan? Én?
Sose hallottam róla...
Vigyázz, miről beszélsz!
Ezúttal nem érnék be annyival, hogy a Damiwon palotába száműznek.
Ezek szerint fenséged is tud róla...
De az atópiás... vagyis... ez a bőrviszketés attól még nem fog elmúlni,
hogy úgy tesznek, mintha halálos beteg lenne.
Vigyáznia kell magára, és helyesen táplálkoznia!
Gondolja, hogy Oh udvarhölgy próbál ellenőrzés alatt tartani?
Csak mert lehet, hogy a trónörökösnek jobban tetszene az én gyógymódom.
Mi lett volna, ha a herceg állapota romlott volna miattad?
Az felért volna egy halálos ítélettel.
Jobb, ha tudod, hogy Oh ágyasnak köszönhetően most elkerülted a bajt.
Talán igaza van...
Látva, hogyan öntözöd a virágokat,
nemhogy túlcsordul, hanem inkább hiányzik belőle a tehetség!
Nagyon is hiányzik!
Ha az ember elültet valamit, adjon is neki nevet!
Össze kell barátkozni vele!
Miért adnék nevet egy fának? Még a saját nevemtől is össze vagyok zavarodva.
Az a fenyő ott a legpompásabb mind közül.
Lehetne a neve „a legjobb”.
Annak az eperfának a gyümölcse segíti szellenteni.
„Szellentős”?
Most csak gúnyolódik velem, ugye?
Amikor még Sindzsuban éltem, egy fehér nyírfát Patpatnak neveztem el.
Három férfi is belekapaszkodhatott volna, mégsem hajlott volna meg.
Nocsak, akkor bizonyára nagyon híres lehet fenséged barátja!
Pár éve én magam égettem el.
Mára már eltűnt...
Hogyan...?
Hideg volt, és gyülekeztek a farkasok.
Akkor vettem észre...
Hagyjuk! Miért is mesélem ezt el neked?
Eszedbe ne jusson elmenekülni!
Maradj hű ahhoz, amit választottál!
Világos?
Dolgozz meg a megélhetésedért!
És már azt hittem, túl kedves velem mostanában...
Su, meddig kell még így maradnom?
Már csak egy kicsit!
Su!
Viszketnek az ujjaim, és olyan érzés ez, mintha bogarak másznának rajtam!
Jaj már, csak üljön ott, és várjon türelemmel!
Azt mondják, ha mimózavirág megmarad, míg le nem esik az első hó,
az ember megtalálja az első szerelmét.
Komolyan?
Azt mondod, első szerelem...
Hideg nap van ma...
„Cheon Il...”
„Cheon Il...” milyen nap is van ma?
A „bong” szó következik.
„Cheon Il Bong Hwa.”
Azt jelenti, hogy egy meleg, tavaszi napon kinyíltak a virágok.
Mit csinálsz?
Házi feladatot.
Nem tudok olvasni, ezért rossz gyógynövényt használtam.
Nem tudsz olvasni?
Nos...
Hogy őszinte legyek, azóta nem tudok olvasni, hogy bevertem a fejem.
Akkor hogy olvastad el azt a verset, amit korábban tőlem kaptál?
Myeonghi olvasta el nekem.
A víz partján álló fűzfa versét.
Olyan sokkal tartozok neki...
Tessék?
Olyan nehezen tudok csak találkozni veled. Már épp levelet készültem írni neked.
De nem tudsz olvasni... szóval hogyan tovább?
Ne aggódjon, hamarosan el tudom majd olvasni!
Su...
Így rajzold!
Ez az amuri hérics.
Ez gyógynövény, ha helyesen alkalmazzuk, de mérgező is lehet, ha nem.
Értem.
Ez...
Ez a jel mit jelent?
Ez a nevem írásjele.
Uk.
Azt jelenti, reggeli napfelkelte.
A reggeli napfelkelte, Uk...
A piros szín szerencsét hoz.
Emellett boldog kapcsolatot is szimbolizál.
Megígérsz nekem valamit?
Sose vedd le ezt a karláncot!
Minden tőlem telhetőt megteszek, hogy visszakerülhess a téged megillető helyre.
Szóval...
Kérlek, várj még egy kicsit!
Tudom, mit érez...
Nem kell sietnie...
Itt is jól érzem magam.
Wang...
Uk...
A reggeli napfelkelte, Uk...
Még a „várj” szó hallatán is boldog vagyok.
Kedvelem őt.
Ha vele lehetnék,
azt hiszem, szívesen élnék Go Hajin helyett inkább Haesuként.
Jó életed lesz,
Haesu.
Gyerekek!
Köszönöm!
- Ne egyétek túl gyorsan! - Köszönjük, uram.
Mit képzel? Mit művel?
Állatoknak látszunk talán magának?
Micsoda?
Lehet, hogy Korjo legyőzött minket, és szenvednünk kell a szárazságtól.
De akkor is emberek vagyunk!
Ne merészeljen lenézni minket!
Nem erről van szó...!
Csak azt akartam lerajzolni, mit tett a szárazság a néppel!
Nem elég, hogy Korjo nemesei fényűző életet élnek!
Úgy hallottam, hogy még mocskos és hitvány dolgokat is művészetnek neveznek!
Maga is olyan, akár csak ők!
És gúnyt űz az ország szenvedő népéből!
Eladta a büszkeségét a politikusaiknak!
Maga nyomorult féreg!
Féreg?
Hé! Hé! Álljon meg rögtön!
Hercegnő...!
Tábornok...
Szerencse, hogy jól van.
A külügyminiszter látni szeretné felségedet.
A külügyminiszter?
Az áruló Park Yeonggyu máris külügyminiszter lett?
Szép, magas rangot szerzett magának...
Jól van, menjünk!
Erre parancsoljon!
A fenébe! Félreérti az egészet, aztán meg eltűnik!
A kései Pekcse területéről menekülhetett ide?
Jól van, akkor most emeljük poharunkat!
Rendben, fenség.
Eun öcsém, egy évvel idősebb lettél! Hadd töltsek neked!
Köszönöm szépen, hogy felköszöntöttél!
Eun, mi is töltünk neked egy pohárral!
Ó, hát legyen!
Miféle ital ez?
Yeonhwa.
Te szervezted meg nekünk ezt a kis ünnepséget. Nem tudom, mi vár még itt ránk ma este...
Számomra még szórakoztatóbb volt megszervezni.
Amint férjhez megyek és elhagyom a palotát, nehéz lesz újra hasonlót szerveznem nektek.
Férjhez mész? Hogy érted ezt?
Édesapánk egy befolyásos családot keres erre éppen, valahol messze Szongaktól.
Még csak nem is a királyi család egy tagját, hanem csak egy befolyásos klánt...
Ez nevetséges!
Azt hiszem, nem vagyok elég jó, és egy királyi sarj sem szeretne engem elvenni.
Beszéljük ezt meg később anyánkkal!
Még egyet! Még egyet!
Várjatok, miért?
Miért csak én iszok?
Az kizárt!
Ezt is meg kell innod!
Várjatok, azok az emberek ott...!
Ez másféle ital?
- Nézzenek oda! - Milyen jól bírod az italt!
Milyen csodálatos ez az este!
Most megyek!
Még egyet! Tessék, edd csak meg!
Edd meg szépen!
Mi volt az a fontos dolog, amit szerettél volna megbeszélni velem?
Te... légy az enyém!
- Hogy mondtad? - Korjo megszebb királynője lehetnél!
Még hogy egy befolyásos klán úrnője legyél!
Azt nem bírnám elviselni!
Akkor halljam! Téged milyen magasra röpítenek az álmaid, bátyám?
Az álmaim?
Még ebben az elkeseredett helyzetben is csak alkudozol...
Az én álmom...
Maga Korjo.
Nem ismersz félelmet.
Tudom, hogy te Ukot akarod a trónon látni.
Még ha a bátyádból király is lesz, te akkor is csupán egy hercegnő maradsz.
Az viszont mindent megváltoztat, ha a hitvesed egy király.
Ugyanakkor nem lehetnék az első feleséged, és ezáltal királyné sem.
Képes lennél lemondani az első feleségedről miattam?
Csak egy lány kedvéért nem mondok le semmiről, ami az enyém!
Eressz el!
Van rajtam kívül más választásod is?
Nem unod még?
Hogy még mindig ugyanolyan szégyentelen, gyáva alak vagy?
Milyen kitartóan próbálkozol...
Látom, te meg még mindig olyasmibe ütöd bele az orrod, amibe nem kellene.
Később még beszélünk erről!
Köszönöm...
És kérlek, Uknak ne beszélj erről!
Ne foglalkozz vele!
Rajta keresztül úgysem tudnád elérni, amire vágysz.
Ostoba elképzelés...
Ha már erre felhívtad a figyelmemet, tehettél volna jobb ajánlatot helyette.
Azt szeretnéd, ha téged is fontolóra vennélek?
Űrnőm, befejeztem mindent, amivel csak megbízott.
Most elmehetsz!
Elengedlek, mert a trónörökös kimondottan téged kért.
- Megértetted? - Igen.
Megyek haza...
Fenség!
Te vagy az, Haesu!
Hogy te ma milyen csinos vagy!
Látok egy másodikat és egy harmadikat belőled...
Mindenütt csak Haesut látok!
Ejnye már...
Kapaszkodjon belém, és kövessen!
Hová mész?
Hová lett mindenki?
Baeka, mindenki elment szórakozni nélkülünk?
Az jó lenne...
Félek, valahol bajba fognak keveredni...
Kérem, menjenek arrébb!
Mi... mi vagy te?
Te nem Sundeok vagy? Park Sundeok?
Ismered ezt a medvét?
Ő itt Park főtábornok lánya, Sundeok.
A lánya?
Nahát!
Ez igen!
Ez én vagyok?
Igen.
Su, ezt mind te csináltad?
Fenség...
Köszönöm, hogy ön lett az első barátom Korjóban!
Myeonghi halála után fenséged volt az, aki megvigsztalt.
Ezért szerettem volna valami különlegességgel meglepni fenségedet.
Boldog szülinapot! Boldog szülinapot!
Drága barátom, 10. herceg, boldog szülinapot!
Miért születtél meg? Miért születtél meg?
Olyan csúnya vagy! Miért születtél meg?
Miért születtél meg?
Olyan csúnya vagy! Miért születtél meg?
Nahát, Eun! Teljesen egyedül élvezed ezt az előadást?
- Ez most fájt! - Ti meg mit kerestek itt?
Su, mondd, énekelsz majd az születésnapomon is?
Baekának igaza van! Ezt el akartad titkolni előlünk?
Engem nem hagyhatsz csak úgy ki ebből!
Én kértem meg Oh udvarhölgyet, hogy engedje el Haesut.
Tudod, ügyesebb vagy, mint egy giszeng!
Ejnye már...!
Csak azt mondom, hogy nagyon ügyes!
Su, tudnál nekünk is énekelni?
Nem, nem tud!
Igen, énekelj!
- Kérlek, énekelj! - Csak egyszer!
Nem tud!
Miért rontjátok el a születésnapi ajándékomat?
- Kérlek, énekelj, Su! - Énekelj nekünk!
- Igen, rajta! - Ne! Menjetek innen!
Miért rontjátok el az örömömet?
Nem hiszem el!
Fájdalmasan elillan az idő a nyugodt, szellős napok közepette.
Mosolygok, mert szeretem, ahogy a nap süt le reám,
ahogy szorgosan keresztülhatol még a sok, szívtelen ember között is.
Mosolygok, mert szeretem az én barátomat.
Ha találok egy helyet, ahol már nem leszünk magányosak,
kérlek, gyere oda el velem!
Menjünk együtt, barátom...
Nahát!
Ejha, Su!
Su, ez csodálatos volt!
Alig várom az ajándékaimat!
Hát azt várhatod is!
- Óvatosan! - Aranyosak, nem igaz?
- Most elmehetsz. - Tessék?
Boldoggá tetted a 10. herceget, ezért udvarhölgyként elvégezted a feladatodat.
Ügyes voltál.
Nem azért csináltam, mert udvarhölgy vagyok.
Mielőtt még udvarhölgy lettem volna, Eun és én...
Ugye nem azt akartad mondani, hogy barátok voltatok?
Egy herceg, aki egy udvarhölggyel barátkozik?
Ez nevetségessé tenné Eun öcsénket!
Én szerveztem az ünnepséget, ezért én is fogok gondoskodni mindenről!
Eleget tettél, szóval indulj hát!
Azt mondtam, menj!
Fenséged még mindig ugyanolyan, mint volt.
A rang mindig előbbre való fenséged számára, mint maga az ember.
Azóta sem változott, amióta megverette Chaeryeongot.
Mi okom volna arra, hogy megváltozzak?
A néhai Myeonghi miatt elnéző leszek veled.
Tanuld meg, hol a helyed!
Én mondtam neki, hogy velünk jöhet.
Fenség...
Eun szívesen tölti az idejét Haesuval, ezért ajándékként megengedtem neki, hogy eljöjjön.
Én nem vagyok valami jó fivér, és nem jutott eszembe más ajándék.
Yeonhwa, kérlek, nézd ezt el nekem!
Értem, amit mondasz, bátyám.
Még a trónörökös is figyelmes vele szemben...
Ő aztán nagyon szerencsés lány...
Köszönöm, fenség.
Láttál a legrosszabb pillanatomban. Ez a legkevesebb, amit tehetek érted.
Senkinek sem mondtam el, mi történt!
Tudom. Megbízok benned.
A jövőben is segíteni fogsz nekem, ha a szükség úgy hozza?
Hát persze! Segíteni fogom, amiben csak lehet!
- Nahát! - Tetszik?
Nagyon tetszik!
Ó, ez jáde?
Nagyon nehéz!
Drága volt!
Nahát, egy csúzli!
Ezt tőlem kapod, Eun.
Ó!
Ejnye, csak nem egy könyv? Egy könyv!
Egy könyv?
Ki olvasna el ilyesmit? Miért vettél nekem ilyet?
Lelőlek ezzel a csúzlival!
Ez egy nagyon értékes könyv!
Ez tetszik a legjobban!
Fenség!
Mi vagy te? A halál hírnöke?
Ő Park főtábornok lánya, Sundeok.
Ismered őt?
Sundeok?
- Jaj! - Ez a szőrme...
Ajándék fenségednek.
Te voltál az, aki minden évben medvebundában ijesztgetett engem?
Miért tetted ezt velem?
Fenség! Nem erről van szó!
Nem erről van szó...
Hogy lehet valaki ilyen idegesítő?
Fenséged itt van velem. Már hogy lennék egyedül?
Miért üldögélsz itt már megint egyedül?
Egy ilyen napot együtt kellene töltenünk!
Inkább menj vissza hozzájuk!
Nem illik hozzám az ilyen hangos ünneplés...
Ejnye már, talán nem is tekintesz ránk testvéreidként?
Egy ilyen napon együtt kellene ünnepelnünk!
Menjünk!
Gyerünk!
Nem akarom zavarni őket...!
Gyorsan! Gyere!
Gyere már, So!
Na és So bátyádtól mit kaptál?
Ó, hagyd csak...
Már az is meglepett, hogy eljött.
Kár...
Van egy páratlan ajándék, melyet csak tőle kaphatnál meg.
Milyen kár...
Mi volna az?
Micsoda? Ilyet sosem tenne meg a kedvemért!
Su!
Te közel állsz a 4. herceghez! Segítenél nekem, hogy ajándékot kapjak tőle?
Mennyire jó ajándékot szeretne fenséged?
Ne add fel könnyen! Jó lenne, ha többen melléd állnának...
Su, kérlek! Na, Su!
Jól van, jól van!
Gyerünk! Igyekezz!
Merre jártál?
Most adtuk át Eun öcsénknek az ajándékokat.
Nem tudtam készülni semmivel...
Ha szeretnél valamit, mondd csak meg nyugodtan!
Tényleg teljesíted a kívánságomat, bármi legyen is az?
Hát hogyne tenné? A 4. herceg talán nem állná a szavát?
Akkor is megadná neked, ha valami drága dolog lenne, amit nehéz megszerezni, nem igaz?
Igen, igyekezz ilyet választani!
Ígérem, megszerzem neked!
Megígérted!
Mondtam, hogy meg.
Akkor... vedd le a maszkot, hadd lássam az arcodat!
Eddig csak szóbeszéd alapján hallottam róla, de nagyon kíváncsi vagyok rá.
Fivérek vagyunk, nem idegenek. Mi értelme van elrejtened előlünk?
Nagyon szeretném látni, mennyire csúnya a seb, ha már így rejtegeted mindig.
Eun herceg, várjon...!
Udvarhölgyként hogy mersz közbeszólni?
Ne foglalkozz velük!
Tényleg... látni akarod?
- So! - Ennyi elég lesz!
Eun, szégyellhetnéd magad, amiért ilyet kértél a testvéredtől!
Azt mondta, teljesíteni fogja a kívánságomat...
Haesu, te is ezt mondtad!
Azt mondtad, So bátyám meglep majd ezzel az ajándékkal.
Hogyan? Én nem erre gondoltam!
Hagyjuk...
So!
Azonnal kérj tőle bocsánatot!
Nagy hibát követtél el!
Te mondtad, hogy kérjem ezt tőle! Most nézd meg, mi történt!
Nem mondtam én semmi rosszat.
Megmondtam neked, hogy olyan ajándék lesz, melyet sohasem fogsz elfelejteni.
Számotokra ez talán szórakozás!
Számára azonban nem az!
Ha ennyire gyűlöli ennek még a gondolatát is, nem kellett volna levennie az álarcot.
De ő túlságosan is büszke ehhez.
Mindenkinek megvan a maga gyenge pontja.
Miért van az, hogy te mindig ezzel élsz vissza?
Így tennék?
Szóval akkor is sértőnek találtad a viselkedésemet,
amikor megjegyeztem, hogy a feleséged családja milyen alacsony rangú,
és emiatt hogy mered még magad trónörökösnek nevezni?
Milyen meggondolatlanul beszélsz!
Akarod, hogy megtanítsam, miért kellene inkább óvatosnak lenned?
Fenség!
Várjon! Várjon!
Ennyi nem volt elég?
Miért? Még többet akarnak viccelődni a külsőmmel?
Nem ez történt! Téved!
Ne menjen el!
Ha most csak így elmegy, az öccse nem tud majd bocsánatot kérni a történtekért!
Mind el fognak távolodni egymástól!
Hiszen testvérek, nem igaz?
Fenség...!
Nézz rám!
Nézz meg jól!
Ezt a pillantást...
Ahogy engem nézel...
Mindennél jobban gyűlölöm!
Magyar felirat: Brigi (brigichan@hotmail.com)
Angol felirat: DramaFever (kiegészítve a Soompi fórum "fangurling123" és a Twitter 4seasonswithIU twitter nevű felhasználóinak fordításaival)
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalomba NEM hozható!
This is a FREE fansub. NOT for SALE!!! Get it for FREE @ d-addicts.com